Kosmos-2470
Kosmos 2470 (Космос-2470) jeb GEO-IK-2 № 11L (Гео-ИК-2 № 11Л) bija Krievijas ģeodēzisko pavadoņu sistēmas GEO-IK-2 (Musson-2) pirmais eksemplārs. Tas tika palaists 2011. gada 1. februārī, bet kļūmes dēļ neiegāja pareizā orbītā un ir atzīts par nelietojamu. Pavadoņa īpašnieks ir militārais resors. Pavadoni bija paredzēts ievadīt solārsinhronā orbītā, kur tas ar radara altimetru veiktu mērījumus, lai izveidotu augstas precizitātes ģeodēzisko tīklu ģeocentriskā koordinātu sistēmā.